La Gala Benèfica d’AFACAM arriba a Sagunt a Escena
16 d’agost 2019

El dissabte 17 d'agost, l'Associació de Familiars de Persones amb Malaltia d'Alzheimer i altres demències del Camp de Morvedre i Puçol (AFACAM) durà a terme la quinzena edició de la tradicional Gala Musical Benèfica, que començarà a partir de les 22.30 hores en el Teatre Romà de Sagunt. Esta gala es troba dins de la programació del festival Sagunt a Escena i tota la recaptació anirà destinada al manteniment de l'associació, per a atendre persones amb Alzheimer i altres demències i a les seues famílies.

  

Este esdeveniment comptará amb les actuacions d'artistes com Juan Muñoz _Perla_, Toni Blasco, Nino Ferri, Poncho, Romerito, Emilio Sole, Antonio Pecino, Inés Richarte, Carlos Solano, Juanka Fernández, Abdón Sampedro, Sònica Yepes, el grup Symphonic, Projecte Sota Arty. També hi participarà Melani, la guanyadora de “La Voz Kids 2018” i altres artistes convidats.

  

Les entrades d'este espectacle es troben a la venda en diversos punts de Sagunt i del Port de Sagunt i el preu de les entrades donatiu és de deu euros; així mateix, també es disposarà d'una fila zero per a aquelles persones que vulguen col·laborar però no puguen asistir-hi. A Sagunt les podran recollir en l'Antiga Casa Reig, la perruqueria Renau, Coses Rosi, la farmàcia Avelina, Saneamientos Anguita, Merceria Botons, Modas Concha i Paqueteria NO IS. Al Port de Sagunt podran adquirir-se en La Costurera, Zapatería Ancho 13, Diseño Ópticas, Bodegas Micó, Estanc Núm.2 i farmàcia Mª Dolores Vidal.

  

A més, el mateix dia de la gala en la façana principal del Teatre Romà també es podran obtindre les entrades a partir de les 21.00 hores. Per a acudir a l'esdeveniment s'habilitarà des de les 21.30 fins a les 22.15 hores un tren turístic gratuït que realitzarà la pujada al Teatre Romà des de la plaça Major.

​  

​

![](/media/paxorkba/81_c_gala_agosto.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-gala-benefica-d-afacam-arriba-a-sagunt-a-escena/ "Facebook")
*   [](http://twitter.com/share?url=https://aytosagunto.es/va/actualitat/la-gala-benefica-d-afacam-arriba-a-sagunt-a-escena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-gala-benefica-d-afacam-arriba-a-sagunt-a-escena/ "Linked In")
*   [](mailto:?body=https://aytosagunto.es/va/actualitat/la-gala-benefica-d-afacam-arriba-a-sagunt-a-escena/)